Vaski-kirjastot

Kuvailuryhmä  MUISTIO

Aika 21.4.2015 klo 13-14

Paikka Turun kaupunginkirjasto, pieni neuvottelutila

Paikalla Riitta Kari, Pirkko Nikander, Kerttu Pietilä, Heli Pohjola, Sari Rantanen, Anna Viitanen (pj., siht.)

Poissa Tiina Sorsimo, Päivi Svala

1. Edellisen kokouksen muistio

Hyväksyttiin edellisen kokouksen muistio.

1. Ohjeiden päivitystarpeet

Terhin tekemän nuottiohjeen alustava versio on valmistunut.

Musiikin CD-ohjeet vaativat taas päivittämistä

* Myös musiikkiaineistossa funktiomerkinnöt tehdään nyt avattuina (Luumun päätös, jota BTJ on ryhtynyt noudattamaan)
* Myös soitinten nimet merkitään avattuina esittäjähuomautuksessa (kenttä 511). Termeinä käytetään **Aidatrumpetista zimbalomiin. Ohjeluettelo soittimien nimistä** -listan mukaisia suomalaisia nimiä.
* Heli päivittää nämä muutokset ohjeeseen

0-alue

* Moniviestimen kohdalle lisätään 8-osakentän loppuun kuuluvat /x -merkinnät (Anna hoitaa)
* Päivi on selvitellyt 0-alueen luettelointia tapauksissa, joissa luetteloitavana on CD- ja DVD-levyn sisältävä paketti. Lisätään myös näiden tapausten ohjeistus 0-alueen ohjeeseen

Kielikurssien luettelointiohje puuttuu edelleen

* Ennen ohjeen tekemistä on selviteltävä BTJ:n luettelointikäytäntöjä.

1. Funktiomerkintöjen tekeminen, kun samalla tekijällä on monta funktiota

Kirjoissa linjana on se, että tekijäkenttiä on vain yksi/tekijä ja tarvittaessa e-osakenttää toistetaan.

AV-aineistossa noudatetaan toista käytäntöä: toistetaan koko tekijäkenttää, jos tekijällä on monta funktiota. BTJ näyttää jo siirtyneen tähän käytäntöön.

(Asiaa on käsitelty Kumean kokouksessa maaliskuussa: <https://www.kiwi.fi/display/kumea/2015-03-26>)

Asiaa pitäisi korostaa AV-aineiston luettelointiohjeissa. Heli hoitaa CD-ohjeen, Anna muut av-ohjeet.

1. Kirjapainovaiheen jälkeen yhteensidottujen nimekkeiden kuvailu

Ongelma koskee tapauksia, joissa useita kirjoja on sidottu yhteen ”jälkikäteen” (ei siis jo kirjapainossa yhteen sidottuja tapauksia). Käytännössä näitä saattaa tulla luetteloitavaksi, jos tietokantaan lisätään vanhoja kirjoja.

Koska kirjastojärjestelmässämme ei ole erikseen varastotietueita, meillä (ja muissa yleisissä kirjastoissa) nämä on perinteisesti luetteloitu niin että kaikki sidoksen teokset on tallennettu kenttään 245. Jatkossa noudatetaan tätä Melindan käytäntöä:

Kenttä 501 tallennetaan niteessä ensimmäisenä olevan julkaisun kuvailutietoihin ja siinä kerrotaan muut niteessä olevat julkaisut ja varustetaan kenttä ehdottomasti Metatietosanaston mukaisella fraasilla "Yhteensidottuna lisäksi" ja osakentällä |5, jossa ISIL-tunnus tai tietokantatunnus.

501 |a Yhteensidottuna lisäksi: Nimeke2 / Tekijä. Kustannuspaikka : Kustantaja, Julkaisuvuosi. Nimeke3 / Tekijä. Kustannuspaikka : Kustantaja, Julkaisuvuosi. ‡5 ISIL-tunnus tai tietokantatunnus.

(Ohje on Kumean maaliskuun kokouksen muistiosta: <https://www.kiwi.fi/display/kumea/2015-03-26>)

1. Peruttujen tilausten varaukset – kuka hoitaa?

Kirjastoille on lähetetty ohje huolehtia siitä, että BTJ:n perutuiksi ilmoittamat tilaukset poistetaan Aurorasta. Välillä näissä tietueissa on paljon varauksia. Miten olisi parasta huolehtia siitä, että varaajille ilmoitetaan ja varaukset poistetaan?

Päädyttiin tällaiseen ohjeeseen:

Ensimmäisenä tilauksia poistamaan ehtinyt hoitaa myös ilmoittamisen kaikille varauksia tehneille asiakkaille (riippumatta varauksen noutopaikasta) ja poistaa varaukset. Kukin kirjasto poistaa itse omat tilauksensa.

1. Kaarinan 852-ongelma korjattu

Viime kesänä ilmennyt ongelma kirjastokohtaisen 852l-kentän ja Kaarinan niteiden hyllypaikan yhteistoiminnassa on korjaantunut ja niteet käyttäytyvät nyt normaalisti.

Jacobsson / Olsson tapaukset on nyt korjattu: pääkirjauksena on luettelointisääntöjen mukainen vaihtoehto, tarvittaessa on käytetty kirjastokohtaisia 852l-osakenttiä.

1. Tietokannan siivous

ISBN-listoja on viime kokouksen jälkeen jaettu vapaaehtoisille (Mynämäki, Laitila, Lieto, Kaarina, Turku). CD-levyjen siivous etenee edelleen hitaasti, mutta Kaarinassa tullaan taas paneutumaan siihen kesällä.

1. Omat asiasanat

Keskusteltiin omien asiasanojen (auktorisoimattomia, kentässä 653) käytöstä. Säilytetään Vaskin vanha linjaus: uusia omia asiasanoja ei saa ottaa käyttöön ilman kuvailuryhmän hyväksyntää. Vanhoja, jo tietokannassa olevia saa käyttää – kunhan käyttää niitä vain kentässä 653.

1. BTJn linkkien puuttuvat indikaattorit

BTJ:n kansikuva- ja kuvauslinkeissä on ongelmia. Indikaattorit puuttuvat vanhoista tietueista, joihin BTJ:n linkit ovat tulleet valintalistojen mukana. Puuttuvien indikaattorien takia kuvat ja kuvaukset eivät näyt oikein. Ongelma esiintyy lähinnä Lisätäydennykset -tyyppisillä listoilla. Riitta lähettää tästä tietoa luetteloijien listalle.

1. Muut asiat

Puhuttiin venäjän translitteroinnista. Turussa on perinteisesti käytetty kansallista translitterointistandardia. BTJ käyttää muuten kansainvälistä mutta hakutiedoissa kansallista standardia. Tutkitaan vielä tarkemmin asiaan liittyviä ongelmia.

1. Seuraava kokous

Seuraava kokous on syyskuussa, sovitaan aika kesälomien jälkeen.